./data/phi0914/phi00141/phi0914.phi00141.perseus-lat1.xml
Titus Livius (Livy)
Cornelius evocatus a viatore, cum templo egressus esset, paulo post redit       confuso vultu et exposuit patribus conscriptis bovis sescenaris, quem  inmolavisset, iecur defluxisse   id se       victimario nuntianti parum credentem ipsum aquam effundi ex olla, ubi exta       coquerentur, iussisse et vidisse ceteram integram partem extorum, iecur omne       inenarrabili tabe absumptum   territis eo       prodigio patribus, et alter consul curam adiecit, qui se, quod caput iocineri       defuisset, tribus bubus perlitasse negavit         senatus maioribus hostiis usque ad litationem sacrificari iussit  ceteris diis       perlitatum ferunt, Saluti Petilium perlitasse negant  inde consules praetoresque       provincias sortiti  Pisae Cn Cornelio , Ligures Petilio obvenerunt         praetores L PapiriusMaso urbanam, M Aburius inter peregrinos sortiti sunt  M CorneliusScipioMaluginensis Hispaniam ulteriorem, L AquiliusGallus Siciliam habuit   duo deprecati       sunt, ne in provincias irent, M Popilius in Sardiniam: Gracchum eam provinciam pacare, ei T Aebutium praetorem adiutorem ab senatu datum esse   interrumpi tenorem rerum, in quibus       peragendis  continuatio ipsa efficacissima esset, minime convenire;  inter traditionem imperii novitatemque successoris,       quae noscendis prius quam agendis rebus inbuenda sit, saepe bene gerendae rei       occasiones intercidere   probata Popilli       excusatio est  P LiciniusCrassus sacrificiis se impediri sollemnibus excusabat, ne in provinciam       iret   citerior Hispania obvenerat  ceterum       aut ire iussus aut iurare pro contione sollemni sacrificio se prohiberi  id ubi       in P Licinio ita statutum est, et ab se uti ius iurandum acciperent M Cornelius postulavit, ne in Hispaniam ulteriorem iret   praetores ambo in eadem verba iurarunt  M Titinius et T Fonteius proconsules manere cum eodem imperii iure in Hispania iussi, et ut       in supplementum his tria milia civium Romanorum cum equitibus ducentis, quinque       milia socium Latini nominis et trecenti equites mitterentur